**ПОКАНА**

**ЗА УЧАСТИЕ В ИЗБОРА НА ПРЕДСТАВИТЕЛИ НА ИКОНОМИЧЕСКИЯ СЕКТОР, КОИТО ДА БЪДАТ ВКЛЮЧЕНИ В СЪСТАВА НА РЕГИОНАЛНИЯ СЪВЕТ ЗА РАЗВИТИЕ НА СЕВЕРОЗАПАДЕН РЕГИОН ЗА ПЛАНИРАНЕ**

В изпълнение на чл. 31 и във връзка с т.10 от процедура съгласно Приложение № 2 от Правилника за прилагане на закона за регионалното развитие, приет с Постановление № 183 от 4 август 2020 г. на Министерския съвет, Министерство на регионалното развитие и благоустройството (МРРБ) **стартира нова процедура** **за избор на представители на икономическия сектор, които да бъдат включени в състава на регионалния съвет за развитие на Северозападен регион за планиране** икани за участие в избора представители на:

* **големи предприятия**

съгласно категоризацията по чл. 3 от Закона за малките и средни предприятия.

Избраните представители на икономическия сектор ще участват в заседанията на регионалния съвет за развитие с право на съвещателен глас, в качеството им на наблюдатели. Те ще имат право на глас в процеса на подбор на проекти, които ще се реализират с европейско финансиране на територията на Северозападен регион.

В срок **до 15 работни дни** от датата на публикуване на поканата всеки заинтересован представител на икономическия сектор от групата на **големите предприятия** подава **писмено заявление** за участие (по образеца съгласно Приложение № 1) в деловодството на МРРБ на адрес: гр. София 1202, ул. „Св. Св. Кирил и Методий“ № 17-19, на вниманието на секретаря на регионалния съвет за развитие на Северозападен регион за планиране – г-жа Боряна Войчева – Ненкова.

Към заявлението се представят следните документи, на хартиен носител или в електронен формат, достъпен в публични регистри на посочен интернет адрес:

* копие на документ за регистрация на предприятието на територията на Северозападен регион за планиране;
* копие от учредителен акт или друг документ, с който се доказва, че предприятието е създадено най-малко 2 години преди момента на подаване на заявление за участие в процедурата за избор;
* копие на отчет за приходи и разходи или счетоводен баланс или друг документ, с който се доказва, че предприятието е действащо към момента на подаване на заявление за участие в процедурата за избор.

Всеки заинтересован представител на посочената група предприятия може да подаде само едно заявление.

Представителите на икономическия сектор от изброената по-горе група, които са подали в срока на поканата заявление по образец и отговарят на посочените критерии, ще бъдат уведомени и ще бъдат поканени да излъчат за тази група един основен представител и до трима резервни представители за включване в състава на Регионалния съвет за развитие на Северозападен регион за планиране.

След определяне на представителите от групата на големите предприятия на икономическия сектор, същите ще следва да представят документи съгласно т. 7 от Приложение 2 към чл. 31 от ППЗРР.

**ПРИЛОЖЕНИЯ**:

1. Заявление за участие в избора на представители на икономическия сектор, които да бъдат включени в състава на регионалния съвет за развитие на Северозападен регион за планиране.
2. Документи за информация по провеждане на процедурата.